Velvet - Blogok - Lekurvázták a svéd tiniket, fellázadtak
Lekurvázták a svéd tiniket, fellázadtak
2012.12.18. 18:56
A Gothenburg-i Plusgymnasiet gimnázium diákjai azért kezdtek balhézni, mert egy névtelen Instagram felhasználó elkezdte összegyűjteni a város „ribancait”, és azt ígérte, elcsábítja őket. Az oldalára 200 13-14 éves lány és fiú képe került fel, és már 7-8 ezer követője volt, amikor a diákok elkezdtek lázadni. A rendőrséget és a szomszédos iskolák vezetőségét is ki kellett hívni, hogy lecsillapítsák a kedélyeket – írja a thelocal.se.
Az Instagram oldal letiltása után a Facebookon szerveződött a tüntetés, amire 600-an mentek el: a diákok úgy gondolták, hogy egy 17 éves lány csinálta az oldalt, és az ő iskolájához vonultak mind kedd reggel 8:30-ra. A helyzet majdnem teljesen eldurvult, a lázadó diákok a helyi plázába is elvonultak balhézni kicsit. A nap folyamán 27 embert állítottak elő, délután kettőre helyreállt a rend.